Μουσείο Νίκου Καζαντζάκη

Το Μουσείο Νίκου Καζαντζάκη (ΜΝΚ) είναι ελληνικό μουσείο το οποίο βρίσκεται στο πατρογονικό χωριό του συγγραφέα, ποιητή και φιλοσόφου Νίκου Καζαντζάκη, τη Μυρτιά (το ιστορικό χωριό Βαρβάροι), 15 χιλιόμετρα νότια της πόλης του Ηρακλείου Κρήτης.Γεωργία Τσατσάνη. Το Μουσείο Νίκου Καζαντζάκη. patris.gr. 4 Δεκεμβρίου 2021. Ανακτήθηκε στις 24/01/2026.Μουσείο Νίκου Καζαντζάκη. museumfinder.gr. Ανακτήθηκε στις 24/01/2026. Το Ίδρυμα «Μουσείο Νίκου Καζαντζάκη» αποτελεί Νομικό Πρόσωπο Ιδιωτικού Δικαίου (Ν.Π.Ι.Δ.) μη κερδοσκοπικού χαρακτήρα.Μουσείο Νίκου Καζαντζάκη. epaithros.eu. 21/01/2025. Ανακτήθηκε στις 24/01/2026.

Εγκαινιάστηκε το 1983 από την τότε υπουργό πολιτισμού Μελίνα Μερκούρη και ιδρυτής του ήταν ο σκηνογράφος - ενδυματολόγος Γιώργος Ανεμογιάννης, ο οποίος για την προσφορά του αυτή τρία χρόνια αργότερα έλαβε τιμητικό βραβείο από την Ακαδημία Αθηνών. Σημαντική βοήθεια προσέφερε η Ελένη Ν. Καζαντζάκη, δεύτερη σύζυγος του συγγραφέα. Βασικός στόχος του μουσείου είναι να διασωθεί η μνήμη του συγγραφέα Νίκου Καζαντζάκη και να προβληθεί το έργο και η σκέψη του. Μέγας χορηγός του μουσείου είναι ο Ευάγγελος Μαρινάκης. 

Ο ιστότοπος του Μουσείου Νίκου Καζαντζάκη σχεδιάστηκε το 2017 από την εταιρεία imonline, η οποία ανέλαβε και τη δημιουργία βίντεο και φωτογραφιών για τον εικαστικό εμπλουτισμό του.Το Μουσείο Καζαντζάκη επανασυστήνεται διαδικτυακά. imonline.gr. 25 Μαΐου 2017. Ανακτήθηκε στις 24/01/2026.

 Υλικό του Μουσείου 
 Συλλογές 
Στην κατοχή και κυριότητα του ΜΝΚ βρίσκεται το Αρχείο Καζαντζάκη, το οποίο περιλαμβάνει περισσότερα από 50.000 αντικείμενα, κατόπιν πολύχρονων προσπαθειών του ιδρυτή του Γιώργου Ανεμογιάννη, τα οποία είναι ταξινομημένα στις παρακάτω συλλογές. 

 Επιστολές 
 Ολόγραφα - Αυτόγραφα 
 Εκδόσεις -  Άρθρα - Μελέτες
 Δημοσιεύματα Τύπου
 Φωτογραφίες 
 Ηχητικά ντοκουμέντα
 Τεκμήρια κινούμενης εικόνας 
 Θεατρικό υλικό 
 Έργα τέχνης
 Προσωπικά αντικείμενα 

Από το 2005 στο Μουσείο Νίκου Καζαντζάκη διαφυλάσσεται και το Αρχείο Ανεμογιάννη, το οποίο είναι ένα από τα αρτιότερα οργανωμένα θεατρικά αρχεία της Ελλάδας αλλά και παγκόσμια. Περιλαμβάνει θεατρικές μελέτες τετρακοσίων και πλέον παραστάσεων, ζωγραφικά σχέδια, τρισδιάστατες μακέτες σκηνικών και κοστουμιών, δημοσιεύματα Τύπου, φωτογραφικό υλικό, αλληλογραφία, έγγραφα, σημειωματάρια, βιβλία και προσωπικά αντικείμενα.5 + 1 πράγματα που ίσως δεν γνώριζες για το Μουσείο Καζαντζάκη. blog.dioptra.gr. 26/04/2022. Ανακτήθηκε στις 24/01/2026.

 Μόνιμη Έκθεση 
Στη Μόνιμη Έκθεση του Μουσείου Νίκου Καζαντζάκη παρουσιάζονται επιστολές και ημερολόγια του συγγραφέα, προσωπικά αντικείμενα και ενθύμια των ταξιδιών του, δυσεύρετες φωτογραφίες, μακέτες σκηνικών και κοστουμιών από παραστάσεις έργων του, σπάνιο οπτικοακουστικό υλικό, καθώς και έργα τέχνης εμπνευσμένα από τον λογοτεχνικό του κόσμο.

Η Μόνιμη Έκθεση αναπτύσσεται σε πέντε θεματικές ενότητες.

 Βιογραφικά στοιχεία
 Οδύσσεια
 Επιρροές, επιστολές και προσωρινά εκθέματα
 Πρώιμα έργα, θεατρικά, παιδικά βιβλία και η Ασκητική
 Μυθιστορήματα και ταξιδιωτικά έργα, αναγνωστήριο, σινεμά, πολιτική και μελέτες για τον Νίκο Καζαντζάκη

 Δραστηριότητες του Μουσείου 
Εκτός από τη λειτουργία της μόνιμης έκθεσης το ΜΝΚ υλοποιεί ένα πολύπτυχο πρόγραμμα δραστηριοτήτων, που απευθύνεται σε διαφορετικές κατηγορίες κοινού. Μεταξύ άλλων λειτουργεί ερευνητική βιβλιοθήκη, προωθώντας και ενισχύοντας την έρευνα πάνω στο έργο του Καζαντζάκη, υλοποιεί εκπαιδευτικά προγράμματα για σχολικές ομάδες όλων των βαθμίδων εκπαίδευσης, σχεδιάζει και αναπτύσσει εκπαιδευτικές δράσεις για παιδιά, ενήλικες, οικογένειες, εκπαιδευτικούς και εφήβους, πραγματοποιεί έντυπες και ηλεκτρονικές εκδόσεις, και οργανώνει ποικίλες εκδηλώσεις, συνέδρια, ημερίδες, συναυλίες, παραστάσεις, εντός και εκτός της έδρας του. Ακόμη, συμμετέχει ή υλοποιεί έργα και προγράμματα (ερευνητικά, αναπτυξιακά κ.ά.), με ίδια μέσα ή μέσω συνεργασιών, προγραμματικών συμβάσεων κ.λπ.Μουσείο Νίκου Καζαντζάκη: 40 χρόνια λειτουργίας με ένα εξαιρετικό πρόγραμμα εκδηλώσεων. megatv.com. 29.03.2023. Ανακτήθηκε στις 24/01/2026.

 Κτήρια 
μικρογραφία|αριστερά|Εξωτερική όψη του Μουσείου Νίκου Καζαντζάκη.
Το Ίδρυμα στεγάζει τις υπηρεσίες του σε τρία ανεξάρτητα κτίρια, στην κεντρική πλατεία της Μυρτιάς. Στο πρώτο και παλαιότερο στεγάζεται η έκθεση, στο δεύτερο οι διοικητικές υπηρεσίες και στο τρίτο ο Πολυχώρος του Μουσείου.

Το διώροφο οίκημα, που σήμερα στεγάζεται η έκθεση, κτίστηκε στον χώρο όπου βρισκόταν το πατρικό σπίτι της οικογένειας Ανεμογιάννη. Το 1975, ο Γιώργος Ανεμογιάννης απέκτησε την πλήρη κυριότητα του οικήματος και αργότερα, με μια τολμηρή και φιλόδοξη έμπνευση (όπως αναφέρει ο ίδιος), σκέφτηκε να ιδρύσει εκεί το Μουσείο, γεγονός που έλαβε χώρα το 1983.

 Επανέκθεση 2009 
Το 2009, το κτίριο ανακαινίστηκε ριζικά, με συγχρηματοδότηση της Ευρωπαϊκής Ένωσης και του Υπουργείου Πολιτισμού,Μουσείο Καζαντζάκη. cretazine.com. Ανακτήθηκε στις 24/01/2026. παρουσιάζοντας μια νέα πρόταση έκθεσης των συλλογών του μουσείου που εγκαινιάστηκε το 2010. Η έκθεση εμπλουτίστηκε με νεότερα «καζαντζακικά» αποκτήματα, έγινε ευκολότερα επισκέψιμη από ΑμεΑ, εκσυγχρονίστηκε και εξοπλίστηκε με τεχνολογικά μέσα, δημιουργώντας έτσι την εικόνα ενός σύγχρονου και δυναμικού μουσείου.

 Διακρίσεις 
Το 2012 το Μουσείο Νίκου Καζαντζάκη ήταν υποψήφιο για το βραβείο «Ευρωπαϊκό Μουσείο της Χρονιάς 2012»,Μουσείο Νίκου Καζαντζάκη. eduadvisor.gr. 02/09/2011. Ανακτήθηκε στις 24/01/2026. ενώ το 2022 έγινε το πρώτο αναγνωρισμένο μουσείο στην Κρήτη με απόφαση του Υπουργείου Πολιτισμού.Μουσείο Νίκου Καζαντζάκη – Το πρώτο αναγνωρισμένο μουσείο στην Κρήτη. blog.dioptra.gr. 05/08/2022. Ανακτήθηκε στις 24/01/2026.

 Σημειώσεις 

 Παραπομπές 

 Εξωτερικοί σύνδεσμοι 


 Βιβλιοnet, Μουσείο Νίκου Καζαντζάκη.

Κατηγορία:Νίκος Καζαντζάκης
Κατηγορία:Μουσεία στην Κρήτη
Κατηγορία:Βιογραφικά μουσεία στην Ελλάδα
Κατηγορία:Λογοτεχνικά μουσεία στην Ελλάδα
Κατηγορία:Δήμος Αρχανών - Αστερουσίων